สวัสดีค่ะรบกวนสอบถามค่ะ แฟนปวดบริเวณฟันซี่ในสุดเรื้อรังหลายเดือนเป็นๆ หายๆ เลยคิดว่าอาจจะเป็นเพราะปวดฟันคุด เดือนที่แล้ว (พ.ย.) ได้ไปผ่าฟันคุดปรากฎว่าภายในปากและบริเวณริมฝีปากซีกที่ถอนและลิ้นมีอาการชา กระพุ้งแก้มบวม ค่ะ
สวัสดีค่ะ Ncyaaaaaหลังการผ่าฟันคุดซึ่งเป็นหัตถการที่ทำให้มีแผลเปิดในช่องปากนั้น อาจจะมีอาการปวด บวม ชาบริเวณที่ทำได้ประมาณ 1-2 สัปดาห์ไม่เกินจากนี้ อาการควรจะค่อยๆทุเลาลงเรื่อยๆหากหลังการผ่าตัดมาเกิน 2 สัปดาห์ ยังมีอาการปวดและบวม ชาบริเวณรอบๆปากหรือตรงกรามเยอะ อาจจะมีภาวะแทรกซ้อนจากการทำหัตถการ เช่นแผลติดเชื้อ มีฝีหนองที่แผล หรือมีปลายเส้นประสาทอักเสบร่วมด้วยได้ซึ่งควรกลับไปพบทันตแพทย์ที่ทำการผ่าตัดให้โดยตรงจะดีที่สุด ตอนนี้สามารถประคบเย็นลดบวม กินยาแก้ปวดเพื่อบรรเทาอาการ รับประทานอาหารอ่อนๆที่ไม่ต้องเคี้ยวมาก แปรงฟันและบ้วนปากให้สะอาดวันละ 2 ครั้ง